**Стажантска програма в Графичното звено на отдел „Новини, актуални предавания и спорт”**

**Защо да кандидатствате за този стаж?**

Ще имате възможност да разберете как се създават и реализират графики, специални дизайни и анимации за емисиите и предаванията, реализирани от отдел „Новини, актуални предавания и спорт”. Допълнително ще имате възможност да се научите да работите със специфичен графичен софтуер - VIZRT.

Ние ви каним да станете част от нашия отговорен процес в отдел „Новини, актуални предавания и спорт” на bTV Media Group, където ще имате възможност да придобиете безценни професионални умения и ще се научите да работите в бърза и динамична среда.

**Задължения на стажантите:**

Основното задължение на стажантите е да помагат на екипа на звеното дизайнери в отдел „Новини, актуални предавания и спорт”, като дават идеи и участват активно в изготвянето на различни графични форми и анимации за продуктите на отдела.

**Продължителност на стажа:**

Стажът е с продължителност 3 месеца. През този период кандидатите трябва да бъдат на разположение в телевизията не по-малко от 4 часа на ден (5 дни седмично – от понеделник до неделя). Това се случва след предварително изготвен и съгласуван с кандидата график. Стажът предоставя на кандидатите възможност да придобият ценен опит и професионални умения и се заплаща.

**Изисквания към кандидатите:**

• студенти, завършили трети курс или младежи с интерес и опит в областите на

графичния диазйн и анимация.

• добро познаване на Adobe пакета и по-конкретно - Photoshop, After Effects и Ilustrator.

* креативно мислене и смелост за споделяне на идеи ☺

• много добри организационни и комуникационни умения;

• отлична езикова култура;

Притежаването на предишен професионален опит не е задължително.

**Начин за кандидатстване:**

Моля, изпратете вашата автобиография и портфолио на следния адрес - careers@btv.bg, не по-късно от **10.05.2017г**.

Благодарим ви!